CELEX: 32016D0169
Language: et
Date: 2016-02-05 00:00:00
Title: Komisjoni rakendusotsus (EL) 2016/169, 5. veebruar 2016, millega muudetakse otsust 2010/221/EL seoses riiklike meetmetega, millega hoitakse ära teatavate veeloomadel esinevate taudide sissetoomine Iirimaale, Soome, Rootsi ja Ühendkuningriiki (teatavaks tehtud numbri C(2016) 605 all) (EMPs kohaldatav tekst)

9.2.2016   
            
            
               ET
            
            
               Euroopa Liidu Teataja
            
            
               L 32/158
            
         KOMISJONI RAKENDUSOTSUS (EL) 2016/169,
   5. veebruar 2016,
   millega muudetakse otsust 2010/221/EL seoses riiklike meetmetega, millega hoitakse ära teatavate veeloomadel esinevate taudide sissetoomine Iirimaale, Soome, Rootsi ja Ühendkuningriiki
   
      
         (teatavaks tehtud numbri C(2016) 605 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 24. oktoobri 2006. aasta direktiivi 2006/88/EÜ vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta, (1) eriti selle artikli 43 lõiget 2,
   ning arvestades järgmist:
   
               (1)
            
            
               Komisjoni otsusega 2010/221/EL (2) on teatavatel liikmesriikidel lubatud kohaldada veeloomade saadetiste suhtes turulelaskmise ja impordi piiranguid, et hoida ära teatavate taudide sissetoomist nende territooriumile, tingimusel et liikmesriigid on tõendanud, et nende territoorium või selle teatavad piiritletud alad on asjaomastest taudidest vabad või et liikmesriigis kohaldatakse sellise taudivaba olukorra saavutamiseks tõrje- või likvideerimisprogramme. Liikmesriigid, kel on ühe või enama sellise taudi likvideerimise programm, võivad kõnealuse otsuse artikli 3 lõike 2 kohaselt kohaldada vaid nende taudidega seotud turulelaskmise ja impordi piiranguid kuni 31. detsembrini 2015.
            
         
               (2)
            
            
               Otsuses 2010/221/EL on sätestatud, et selle I lisas loetletud liikmesriike ja nende alasid tuleb käsitada vabana samas lisas loetletud taudidest. Lisaks on kõnealuse otsusega heaks kiidetud teatavate liikmesriikide poolt vastu võetud likvideerimisprogrammid, mis käsitlevad selle otsuse II lisas loetletud alasid ja taude. Selle otsusega kiidetakse samuti heaks teatavate liikmesriikide poolt vastu võetud seireprogrammid, mis käsitlevad austrite herpesviirust 1 μνar (OsHV-1μVar) sama otsuse III lisas loetletud aladel.
            
         
               (3)
            
            
               Soome on esitanud komisjonile direktiivi 2006/88/EÜ artikli 43 kohase taotluse veeloomade saadetiste turulelaskmise ja impordi piirangute heakskiitmiseks, et vältida lõheliste alfaviiruse (SAV) sissetoomist oma territooriumi mandriosasse. Soome taotluse peamine põhjendus on, et lõheliste alfaviirus võib põhjustada vastuvõtlikel kalaliikidel raskeid haigusi, nt pankrease haigust (PD, pancreas disease) ja unitõbe (SD, sleeping disease). Need taudid levivad kergesti ja põhjustavad tõendatult suurt kahju eriti Atlandi lõhe (Salmo salar) kasvandustes, kuid võivad oluliselt kahjustada ka vikerforelli (Onchorhynchus mykiss) ja meriforelli (Salmo trutta) populatsioone. Kõnealuste liikide puhul on nii toiduks kui ka taasasustamiseks kasvatamise aastatoodang Soomes märkimisväärne. Neid liike on vaja kaitsta lõheliste alfaviiruse sissetoomise eest.
            
         
               (4)
            
            
               Lõheliste alfaviiruse infektsioon on määratletud Maailma Loomatervise Organisatsiooni (OIE) veeloomade tervise koodeksis kui sugukonna Togaviridae perekonna Alphavirus lõheliste alfaviiruse mis tahes alatüübi põhjustatud infektsioon. 2014. aastast tuleb sellistest infektsioonidest OIE-le teatada, diagnostilised meetodid patogeeni määramiseks ja samastamiseks on sätestatud OIE veeloomade diagnostiliste testide käsiraamatus (OIE Aquatic Manual). Peale selle on veeloomade tervise koodeksis erisoovitused lõheliste alfaviiruse suhtes taudivaba staatuse saavutamiseks ja säilitamiseks ning veeloomade ja nende toodete impordiks ja transiidiks riigist, mis ei ole tunnistatud taudivabaks lõheliste alfaviiruse infektsioonist.
            
         
               (5)
            
            
               Soome on esitanud teabe, milles kirjeldatakse veeloomade taudide tõrjeks ja neist kohustuslikuks teatamiseks kohaldatavat süsteemi ning lisaks kirjeldatakse seirekavasid, mis on kehtestatud dokumenteerimaks, millised Soome territooriumi mandriosa alad on lõheliste alfaviirusest vabad. See teave, mis tõendab, et nii passiivne lõheliste alfaviiruse seire, mis kehtib ajast, kui taudist teatati Soome õigusaktide kohaselt 2010. aastal, kui ka sihtseire, mis kestis kaks aastat, 2013–2014, ja milleks kasutati OIE veeloomade tervise koodeksi kohaseid diagnostilisi meetodeid, toetavad hinnangut, et Soome mandriosa on lõheliste alfaviirusest vaba.
            
         
               (6)
            
            
               Soome on lisaks esitanud teabe, mis kirjeldab lõheliste alfaviirusega seotud epidemioloogilist olukorda Norra, Rootsi ja Venemaaga ühistel valgaladel ning kehtestatud bioohutusmeetmeid, et vältida lõheliste alfaviiruse võimalikku ülekandumist rannikualadelt Soome mandriossa. See teave tõendab, et kehtestatud meetmed on kooskõlas OIE soovitustega ning toetab seega seisukohta, et Soome mandriosa võib pidada lõheliste alfaviirusest vabaks.
            
         
               (7)
            
            
               Tuginedes OIE seisukohale, et lõheliste alfaviiruse infektsioon on teatavaid lõheliste liike mõjutav raske taud, ja Soome esitatud teabele lõheliste alfaviirusega seotud praeguse terviseolukorra ning selle viiruse Soome territooriumi mandriossa sissetoomise võimalikust majanduslikust ja keskkonnamõjust, on põhjendatud, et sellise sissetoomise vältimiseks tuleks heaks kiita teatavate direktiivi 2006/88/EÜ artikli 43 kohaste turulelaskmise ja impordi piirangute kehtestamine. Seega tuleks lõheliste alfaviirus kanda otsuse 2010/221/EL I lisasse seoses Soome territooriumi mandriosaga.
            
         
               (8)
            
            
               Ühendkuningriik on loetletud otsuse 2010/221/EL I lisas kui Suurbritannia territoorium, välja arvatud Whitestable'i laht (Kent), Blackwateri suudmeala ja Crouchi jõgi (Essex) ning Poole'i sadam (Dorset), mis on tunnistatud viirusest OsHV-1μVar vabaks.
            
         
               (9)
            
            
               Ühendkuningriik on teatanud komisjonile, et viirust OsHV-1μVar on hiljuti tuvastatud Rouchi jõest (Essex) ja Whitstable'i lahe välisel alal Kendi põhjarannikul. Peale selle on Roachi jões viiruse tuvastamisele järgnenud epidemioloogilise hindamise tulemusena laiendatud mittetaudivaba ala Essexis, et see hõlmaks ka olemasolevat Blackwateri ja Colne'i jõe mittetaudivaba ala. Lisaks on Ühendkuningriik teatanud viiruse OsHV-1μVar tuvastamisest Teigni jõest (Devon). Neid piirkondi ei tuleks enam tunnistada taudivabadena. Ühendkuningriigi selle territooriumi geograafilisi piire, kus viirust OsHV-1μVar ei esine, tuleks vastavalt muuta.
            
         
               (10)
            
            
               Otsuse 2010/221/EL II lisas on Rootsi territooriumi mandriosa loetletud alana, kus kohaldatakse bakteriaalse neeruhaiguse (BKD) suhtes heakskiidetud likvideerimisprogrammi. Kõnealuses lisas on samuti loetletud Rootsi rannikualad, mil on nakkusliku pankrease nekroosi suhtes heakskiidetud likvideerimisprogramm.
            
         
               (11)
            
            
               Rootsi on komisjonile teatanud, et heakskiidetud likvideerimisprogrammiga hõlmatud aladel viimase kolme aasta kestel tehtud seire andmetel on viies kasvanduses saadud bakteriaalse neeruhaiguse suhtes positiivne testitulemus. Neid kasvandusi kontrollitakse praegu ning võetakse likvideerimismeetmeid, et saavutada taudivaba staatus. Et teha nende kasvanduste järelkontroll ja anda üldine hinnang kogu bakteriaalse neeruhaiguse programmile, on Rootsi taotlenud pikendust perioodile, mille jooksul ta võib seoses kõnealuse taudiga kohaldada otsuse 2010/221/EL kohaseid turulelaskmise ja impordi piiranguid. Arvestades programmi tulemusi, on selline pikendus asjakohane.
            
         
               (12)
            
            
               Nakkusliku pankrease nekroosiga seoses on nii Soome kui ka Rootsi taotlenud komisjonilt selle taudi seire ja likvideerimise programmide edasiste meetmete ja ulatuse hindamist. Praeguse määratluse kohaselt hõlmab nakkusliku pankrease nekroosi mõiste selle viiruse kõiki genotüübirühmi. Euroopas põhjustavad kasvanduste lõhelistel kliiniliselt avalduvat haigust teadaolevalt vaid nakkusliku pankrease nekroosi 5. genotüübirühma tüved. Seepärast tuleks teised genotüübirühmad kõnealustest likvideerimisprogrammidest välja jätta. Selles küsimuses saab otsuse langetada siiski üksnes igakülgse teadusliku hindamise põhjal. Sellist hindamist ei ole veel tehtud. Kuni selline hindamine tehakse, on asjakohane pikendada nakkusliku pankrease nekroosi likvideerimiseks Rootsis käimasolevat programmi ning seega võimalust kohaldada otsuses 2010/221/EL sätestatud turulelaskmise ja impordi piiranguid.
            
         
               (13)
            
            
               Komisjon hindab uute kavandatavate liidu loomaterviseõigusaktide raamistikus, milliste loomataudide suhtes on võib olla vaja kohaldada riiklikke meetmeid. Seetõttu on asjakohane pikendada otsuse 2010/221/EL artikli 3 lõikes 2 sätestatud tähtaega, et lubada kohaldada teatavaid riiklikke meetmeid, kuni tehakse kõnealused hindamised ja liidu uued loomaterviseõigusaktid jõustuvad, mis on ette nähtud 2021. aastal.
            
         
               (14)
            
            
               Otsuse 2010/221/EL III lisas on Iirimaa territooriumi seitse piirkonda praegu loetletud aladena, kus kohaldatakse viiruse OsHV-1μVar suhtes heakskiidetud seireprogrammi. Iirimaa esitas hiljuti komisjonile teabe, et viirust OsHV-1μVar on tuvastatud Gweebara lahest (2. piirkond) ja Kenmare'i lahest (7. piirkond). Seega tuleks need piirkonnad III lisa alade loetelust välja jätta.
            
         
               (15)
            
            
               Iirimaa on lisaks seoses viirusega OsHV-1μVar esitanud taudivaba staatuse kinnituse otsuse 2010/221/EL III lisas loetletud ülejäänud viie piirkonna ja kuuenda uue piirkonna A (Tralee Bay Hatchery) kohta. Kõnealune kinnitus on kooskõlas direktiivis 2006/88/EÜ sätestatud taudivabaks kinnitamise nõuetega. Vastavalt sellele tuleks järgmisi Iirimaa piirkondi – 1. piirkond: Sheephaveni laht, 3. piirkond: Killala, Broadhaveni ja Blacksodi laht, 4. piirkond: Streamstowni laht, 5. piirkond: Bertraghboy ja Galway laht, 6. piirkond: Poulnashaary laht ja piirkond A: Tralee Bay Hatchery – käsitada viirusest OsHV-1μVar vabadena ja seega loetleda otsuse 2010/221/EL I lisas.
            
         
               (16)
            
            
               Kuna Iirimaa kinnitus tõendab, et kõik ülejäänud viis otsuse 2010/221/EL III lisas loetletud piirkonda on taudivabad, ei ole kõnealuse lisa kohaselt taudivaba olukorra tõendamiseks loetletud piirkondade puhul viiruse OsHV-1μVar seire programm enam kohaldatav. Seepärast tuleks Iirimaad käsitlev kanne III lisast välja jätta.
            
         
               (17)
            
            
               Otsuse 2010/221/EL artikli 3 lõikes 2 on sätestatud, et teatavaid riiklikke meetmeid kooskõlas direktiivi 2006/88/EÜ artikliga 43 on lubatud kohaldada 31. detsembrini 2015. Selleks et kõnealuste meetmete kohaldamine ei katkeks, peaksid soovitud muudatused jõustuma 1. jaanuarist 2016.
            
         
               (18)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2010/221/EL artikli 3 lõikes 2 asendatakse kuupäev „31. detsember 2015” kuupäevaga „1. juuli 2021”.
   Artikkel 2
   Otsuse 2010/221/EL I ja III lisa asendatakse käesoleva otsuse lisa tekstiga.
   Artikkel 3
   Käesolevat otsust kohaldatakse alates 1. jaanuarist 2016.
   Artikkel 4
   Käesolev otsus on adresseeritud liikmesriikidele.
   
      Brüssel, 5. veebruar 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  ELT L 328, 24.11.2006, lk 14.
   
      (2)  Komisjoni 15. aprilli 2010. aasta otsus 2010/221/EL, millega kiidetakse heaks riiklikud meetmed, millega piiratakse teatavate vesiviljelusloomadel ja looduslikel veeloomadel esinevate taudide mõju kooskõlas nõukogu direktiivi 2006/88/EÜ artikliga 43 (ELT L 98, 20.4.2010, lk 7).
   
      LISA
      Otsust 2010/221/EL muudetakse järgmiselt.
      
                  1)
               
               
                  Otsuse 2010/221/EL I lisa asendatakse järgmisega:
                  
                     „I LISA
                     
                        Liikmesriigid ja alad, mida peetakse vabaks tabelis loetletud taudidest ning kus on lubatud võtta kõnealuste taudide sissetoomise vältimiseks riiklikke meetmeid kooskõlas direktiivi 2006/88/EÜ artikli 43 lõikega 2
                     
                     
                                 Taud
                              
                              
                                 Liikmesriik
                              
                              
                                 Kood
                              
                              
                                 Heakskiidetud riiklike meetmetega hõlmatud ala geograafiline piiritlus
                              
                           
                                 Karpkala kevadvireemia (SVC)
                              
                              
                                 Taani
                              
                              
                                 DK
                              
                              
                                 Kogu territoorium
                              
                           
                                 Iirimaa
                              
                              
                                 IE
                              
                              
                                 Kogu territoorium
                              
                           
                                 Ungari
                              
                              
                                 HU
                              
                              
                                 Kogu territoorium
                              
                           
                                 Soome
                              
                              
                                 FI
                              
                              
                                 Kogu territoorium
                              
                           
                                 Rootsi
                              
                              
                                 SE
                              
                              
                                 Kogu territoorium
                              
                           
                                 Ühendkuningriik
                              
                              
                                 UK
                              
                              
                                 Kogu Ühendkuningriigi territoorium;
                                 Guernsey, Jersey ja Mani saare territoorium
                              
                           
                                 Bakteriaalne neeruhaigus (BKD)
                              
                              
                                 Iirimaa
                              
                              
                                 IE
                              
                              
                                 Kogu territoorium
                              
                           
                                 Ühendkuningriik
                              
                              
                                 UK
                              
                              
                                 Põhja-Iirimaa territoorium;
                                 Guernsey, Jersey ja Mani saare territoorium
                              
                           
                                 Nakkuslik pankrease nekroos (IPN)
                              
                              
                                 Soome
                              
                              
                                 FI
                              
                              
                                 Territooriumi mandriosa
                              
                           
                                 Rootsi
                              
                              
                                 SE
                              
                              
                                 Territooriumi mandriosa
                              
                           
                                 Ühendkuningriik
                              
                              
                                 UK
                              
                              
                                 Mani saare territoorium
                              
                           
                                 
                                    Gyrodactylus salaris'e infektsioonid (GS-infektsioonid)
                              
                              
                                 Iirimaa
                              
                              
                                 IE
                              
                              
                                 Kogu territoorium
                              
                           
                                 Soome
                              
                              
                                 FI
                              
                              
                                 Tenojoki jõe valgala ja Näätämöjoki jõe valgala; Paatsjoki jõe, Tuulomajoki jõe ja Uutuanjoki jõe valgalasid käsitatakse puhvertsoonidena
                              
                           
                                 Ühendkuningriik
                              
                              
                                 UK
                              
                              
                                 Kogu Ühendkuningriigi territoorium;
                                 Guernsey, Jersey ja Mani saare territoorium
                              
                           
                                 Austrite herpesviirus 1 μνar (OsHV-1 μVar)
                              
                              
                                 Iirimaa
                              
                              
                                 IE
                              
                              
                                 1. piirkond: Sheephaveni laht
                                 3. piirkond: Killala, Broadhaveni ja Blacksodi laht
                                 4. piirkond: Streamstowni laht
                                 5. piirkond: Bertraghboy ja Galway laht
                                 6. piirkond: Poulnasharry laht
                                 Piirkond A – Tralee Bay Hatchery
                              
                           
                                 Ühendkuningriik
                              
                              
                                 UK
                              
                              
                                 Suurbritannia territoorium, välja arvatud Roachi jõgi, Crouchi jõgi, Blackwateri suudmeala ja Colne'i jõgi (Essex), põhja Kenti rannikuala, Poole'i sadam (Dorset) ja Teign'i jõgi (Devon)
                                 Põhja-Iirimaa territoorium, v.a Dundrumi ja Killough' laht, Foyle'i, Carlingfordi ja Strangfordi laht
                                 Guernsey territoorium
                              
                           
                                 Lõheliste alfaviiruse (SAV) infektsioon
                              
                              
                                 Soome
                              
                              
                                 FI
                              
                              
                                 Territooriumi mandriosa”
                              
                           
               
            
                  2)
               
               
                  Otsuse 2010/221/EL III lisa asendatakse järgmisega:
                  
                     „III LISA
                     
                        Liikmesriigid ja alad, kus kohaldatakse austrite herpesviiruse 1μνar (OsHV-1μVar) seire programme ning kus on lubatud võtta kõnealuse taudi tõrjeks riiklikke meetmeid kooskõlas direktiivi 2006/88/EÜ artikli 43 lõikega 2
                     
                     
                                 Taud
                              
                              
                                 Liikmesriik
                              
                              
                                 Kood
                              
                              
                                 Heakskiidetud riiklike meetmetega hõlmatud ala geograafiline piiritlus (liikmesriik, vöönd või piirkond)”